Swart Ekonomiese Bemagtiging diskrimineer teen blanke kinders | Die Vryburger
Die Jakaranda-kinderhuis in Pretoria kry geen finansiële hulp van enige groot korporatiewe maatskappye nie. Die rede is dat meer as 70% van die 250 kinders in die kinderhuis is blank.
Die enigste antwoord wat die kinderhuis elke keer kry is dat hulle nie kan help nie want die Huis voldoen nie aan die vereistes vir 100% swart ekonomiese bemagtiging nie.
Volgens ’n woordvoerder van die Tehuis, wat geleë is in East Lynne en omring is deur Afrikaanse skole, nie kies watter kinders hulle inneem nie.
“Vir ons is ’n kind ’n kind. Ons diskrimineer nie. Hier is 250 kinders tussen 18 maande en 18 jaar wat versorg moet word, ongeag ras en geslag,” sê sy.
“Ons inkomste het drasties gedaal weens die SEB”, het sy redelik moedeloos gesê.
Daarbenewens ervaar hulle ook dat gereelde skenkers hul debietorders stop weens die sinkende ekonomie.
’n Woordvoerder van die Republikeinse Vroue Beweging het aan Die Vryburger gesê dat dit dan logies is om slegs blankes te versorg.
Dit sal immers verseker dat behoudende volksgenote bereid sal wees om skenkings te maak, get sy gesê.
One thought on “Swart Ekonomiese Bemagtiging diskrimineer teen blanke kinders”
DuP du Plessis December 7, 2012 at 11:43 am
Ek kan nogal met die woordvoerder van die Republikeinse Vroue saamstem. Die feit van die saak is egter dat die Kinderhuis nie seggenskap het oor wie daar geplaas word en wie nie, die howe besluit op aanbeveling van die betrokke maatskaplike werkers waar hulpbehoewende of getraumatiseerde kinders geplaas moet word. So ver ek weet, is die staat dan wel verplig om sekere “grants” aan die huise oor te betaal as dit ‘n staatsplasing is.
In hierdie geval is dit egter die groot korporatiewe maatskappye wat nie hul gemeenskaps-betrokkenheid, soos deur hulle BEE verpligtinge voorgeskryf, wil nakom nie omdat hulle dan nie genoeg BEE punte verdien, as hulle huise met blanke kinders ondersteun nie.
Hierdie BEE-euwel kan vergelyk word met ‘n vuurwapen wat die staat teen die maatskappy se kop druk en sê: “As jy enige blankes in diens neem of enige blankes ondersteun, skiet ek jou dood” deurdat hulle dan enige staatskontrakte, wat nie alreeds deur hul eie boeties opgeraap is nie, ook van die betrokke maatskappy sal wegneem.
Ons taak is om blanke kinderhuise te identifiseer wat geen staats- of korporatiewe-ondersteuning kry nie, en hulle dan deur volksinstansies te ondersteun wat in elk geval nie belangstel in BEE-punte of staatskontrakte nie.